paragraph_text: U Magrebu je ovaj pojam označavao "utvrđeno selo" ili "utvrdu" općenito. Nalazili su se u mnogim oazama po cijeloj sjevernoj Africi i često su bili smješteni na brežuljcima ili planinama radi lakše obrane. Ksarovi se obično sastoje od spojenih kamenih kuća, često sa zejedničkom žitnicom i drugim građevinama (džamija, javno kupatilo, peći, trgovine) i potpuno su ograđeni zidinama. Zidine su obično građene od adobea, ili njegove kombinacije s kamenom.